Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 1 Pv 133/14/2201	Dunajská Streda, 31.3.2014
EEČ : 2-16-107-2014

U Z N E S E N I E

Trestná vec:	obvinený XXXXX 
Trestný čin:	znásilnenie podľa § 241 odsek 1 Trestného zákona číslo 140/1961 Zbierky zákonov v znení zákona číslo 227/2005 Zbierky zákonov

Rozhodol: 	prokurátor Okresnej prokuratúry Dunajská Streda
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa XXXXX v skorých ranných hodinách v bare XXXXX XXXXX, na XXXXX kde v tom čase bol mejiteľom, ako v štvrtý v poradí vykonal pohlavný styk ako aj iné sexuálne služby s XXXXX, nar. XXXXX z XXXXX proti jej vôli a pod hrozbou násilia, pričom pred ním na tom istom mieste a časovo náväzne vykonali proti jej vôli a pod hrozbou násilia pohlavný styk návštevníci baru XXXXX, XXXXX a XXXXX a to postupne bez prítomnosti tretej osoby, 

pretože trestné stíhanie nemožno začať, a ak už bolo začaté, nemožno v ňom pokračovať a musí byť zastavené, proti tomu, kto zomrel. 

Odôvodnenie:
Uznesením vyšetrovateľa Krajského úradu vyšetrovania PZ v Trnave  č. XXXXX zo dňa 6.5.1997 bolo podľa § 160 ods. 1 Tr. por. vznesené obvinenie XXXXX za trestný čin znásilnenia podľa § 160 ods. 1 Tr. zák. účinného do 31.12.2005, ktorý sa mal stať na tom skutkovom základe, ako je uvedené vo výrokovej časti tohto uznesenia.

Vykonaným dokazovaním bolo v dostatočnej miere preukázané, že obvinený XXXXX sa dopustil konania, ktoré je popísané vo výrokovej časti uznesenia. 

Z rozsudku Okresného súdu Dunajská Streda sp. zn. XXXXX zo dňa 27.2.2002, právoplatného dňa 13.3.2002 vyplýva, že obvinený XXXXX XXXXX zomrel.
	
Podľa § 215 ods. 1 písm. d) Tr. por. prokurátor zastaví trestné stíhanie, ak je trestné stíhanie neprípustné podľa § 9 Tr. por. 

Podľa § 9 ods. 1 písm. d) Tr. por.  trestné stíhanie nemožno začať a ak už bolo začaté, nemožno v ňom pokračovať a musí byť zastavené, proti tomu, kto zomrel, alebo bol vyhlásený za mŕtveho.  

	S poukazom na vyššie uvedené dôvody bolo preto potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú je možné podať do 3 dní  od jeho doručenia na Krajskú prokuratúru v Trnave cestou označenej prokuratúry. Sťažnosť má odkladný účinok.  

JUDr. Marián Zvoda
prokurátor